recursal/SuperWikiNEXT-32B huggingface dataset:
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

 *Kitos reikšmės – Žiburys (reikšmės).*
**Žiburys** – katalikiška švietimo ir labdaros organizacija, 1905 m. gruodžio mėn. – 1940 m. veikusi Užnemunėje. Steigėjas ir pirmininkas kunigas Justinas Staugaitis.

Draugijos tikslas buvo šviesti lietuvius lietuvybės ir katalikybės dvasia per lietuviškas mokyklas, knygynus, teatrus, koncertus. Ne mažiau svarbus „Žiburio" tikslas buvo teikti lietuviams visokeriopą pagalbą, skatinti solidarumo ir bendruomeniškumo jausmą.

Draugija steigė pradžios mokyklas ir gimnazijas, bibliotekas, beglobių vaikų ir senelių prieglaudas, rengė koncertus ir vaidinimus. Žymiausieji „Žiburio" skyriai buvo Marijampolėje ir Seinuose. Po Pirmojo pasaulinio karo draugija įsteigė gimnazijas Marijampolėje, Seinuose, Prienuose, Šakiuose, Vilkaviškyje, Kudirkos Naumiestyje. 1925 m. „Žiburio" gimnazijose mokėsi apie 1600 mokinių.

1911–1914 m. leido žurnalą „Žiburys".

Literatūra
----------

* „Žiburio" draugija ir jos mokyklos (sud. Teresė Gustienė, Vida Pukienė, Algimantas Katilius). - Marijampolė: Piko valanda, 2009. - 511 p.: iliustr. - ISBN 978-9955-642-90-9
| *Older* |
| --- |
| Older viršelis |
| George Michael studijinis albumas |
| Išleistas | 1996 m. gegužės 13 d. |
| Įrašytas | 1993–1996 |
| Žanras | pop • R&B • soul • jazz |
| Trukmė | 58:56 |
| Įrašų kompanija | Virgin • Aegean • DreamWorks |
| Prodiuseris | George Michael • Jon Douglas |
| Apžvalgos |
| AllMusic 3 iš 53 iš 53 iš 53 iš 53 iš 5 nuorodaRolling Stone (vok.) 4 iš 54 iš 54 iš 54 iš 54 iš 5 nuoroda |
| George Michael chronologija |
| 

|  |  |  |
| --- | --- | --- |
| Listen Without Prejudice, Vol. 1(1990) | **Older**(1996) | Ladies & Gentlemen: The Best of George Michael(1998) |

 |

**„Older"** – trečiasis studijinis britų atlikėjo George Michael albumas, išleistas 1996 m. gegužės 13 d. Europoje kompanijų „Virgin Records" ir „Aegean Records", o kitą dieną ir JAV. Šis albumas buvo pirmasis įrašų kompanijos „DreamWorks Records" (kuri buvo įkurta tais pačiais metais) išleistas albumas. Albumas buvo išleistas praėjus net penkiems su puse metų nuo pastarojo „Listen Without Prejudice, Vol. 1" – to priežastis buvo tokia, kad Džordžas daug laiko praleido konfliktuodamas su savo buvusia įrašų kompanija „Sony Music". Jis skyrė trejus metus albumo įrašinėjimui ir jam pasirodžius buvo matyti, kad Džordžas nusprendė peržengti savo ankstesnės kūrybos barjerą, stengdamasis pateikti kiek kitokią, rimtesnę muziką. 

Išleidus albumą, atlikėjui neprireikė ilgai laukti sėkmės – „Older" tapo hitu, jis atnešė komercinę sėkmę, ypač Europoje. Tačiau JAV irgi buvo teigiamai priimtas kritikų. Jungtinėje Karalystėje bene pasižymėjo tuo, kad netgi šeši singlai iš albumo sugebėjo per dvejų metų laikotarpį patekti į top trejetuką. Dėl šitokios sėkmės vėliau buvo išleistas specialus papildytas leidimas, pavadintas „Older & Upper 18".

Dainų sąrašas
-------------

Visas dainas parašė George Michael, išskyrus kur pažymėta.

1. „Jesus to a Child" – 6:51
2. „Fastlove" – 5:24
3. „Older" – 5:33
4. „Spinning the Wheel" (George Michael • Jon Douglas) – 6:21
5. „It Doesn't Really Matter" – 4:50
6. „The Strangest Thing" – 6:01
7. „To Be Forgiven" – 5:21
8. „Move On" – 4:45
9. „Star People" – 5:16
10. „You Have Been Loved" (George Michael • David Austin) – 5:30
11. „Free" – 3:00

Šaltiniai
---------

1. ↑  "George Michael Biography". Monsters and Critics.
2. ↑  "George Michael Album – Older". Sortmusic.com.
| Bengas |
| --- |
| **Ilgis** | 300 km |
| **Baseino plotas** | 7370 km² |
| **Ištakos** | Krištolo kalnai |
| **Žiotys** | Atlanto vandenynas |
| **Šalys** | Angolos vėliava Angola |

**Bengas** (port. *Bengo*, dar vadinama **Zenza**) – upė Angoloje; jos ištakos yra Krištolo kalnuose (šiaurinė Angola). Įteka į Atlanto vandenyną 20 km į šiaurę nuo šalies sostinės Luandos (Bengo provincija). Upės ilgis – 300 km, o baseino plotas – 7370 km². Įrengtas didelis Kiminjos tvenkinys.

Žemutiniuose 90 upės salpos kilometrų yra keletas nedidelių ežerų (tarp jų – *Panguila*, *Quilunda* bei *Lalama*). Bengo upės salpa – pagrindinis Luandoje naudojamos žemės ūkio produkcijos šaltinis. Iki 1889 m. kai buvo pastatytas akvedukas, geriamasis vanduo į Luandą būdavo transportuojamas Bengo upe valtimis plukdomomis statinėmis. Šiais laikais didžioji dalis geriamojo vandens į Luandą atgabenama sunkvežimiais; jis pumpuojamas siurbliais iš Bengo upės.

Upės žiotyse esama mangrovių (Angola – pietinė jų augimo riba regione). Ties Kifangondo vietove (Luandos provincija) įrengta tilapijų ferma, niekur kitur Angoloje akvakultūra nėra kultivuojama.

Prie Bengo upės įvyko keletas mūšių. 1641 m. olandams užėmus Luandą, čia atsitraukė portugalai. 1873 m. dembai, gyvenantys tarp Bengo ir Dandės upių, pradėjo sukilimą prieš kolonizatorius portugalus. 1975 m. per Angolos nepriklausomybės karą, čia įvyko Kifangondo mūšis.

Išnašos
-------

1. 1 2 3  Source book for the inland fishery resources of Africa…, FAO
2. ↑  *Pasaulio vietovardžiai. Afrika. Antarktida. Australija. Okeanija*. Internetinė duomenų bazė. – Vilnius: MELC, VLKK. Prieiga internete: Beñgas.
3. ↑  The Province Of Bengo: Manna from Muxima, *Washington Post*
4. ↑  Angola and the River Congo, Volume 2, Joachim John Monteiro, Macmillan and Company, 1875, p. 15-19
5. ↑  In Oil-Rich Angola, Cholera Preys Upon Poorest, SHARON LaFRANIERE, *New York Times*, June 16, 2006
6. ↑  *World Atlas of Mangroves*, Mark Spalding, Mami Kainuma and Lorna Collins, Earthscan, 2010, p. 241.
7. ↑  Fishery Country Data: Angola Archyvuota kopija 2016-03-03 iš Wayback Machine projekto. Food and Agriculture Organization of the United Nations
8. ↑  *The Creole Elite and the Rise of Angolan Protonationalism: 1870–1920*, Jacopo Corrado, Cambria Press, 2008, p. 35.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Šokėja Mata Hari, dažnai įvardijama kaip *femme fatale*
***Femme fatale*** (iš prancūzų k. – 'mirtina moteris') – literatūrinis ir meninis archetipas: gundanti, žavinga moteris, pražudanti ją įsimylėjusius vyrus. *Femme fatale* tradiciškai vaizduojama kaip labai graži, seksuali, tobula flirtuotoja, apgavikė, melagė, kartais turinti nepaprastų galių (ragana, vampyrė, burtininkė). Ji sugeba lengvai pasiekti vyrų dėmesį, bet prie jų neprisiriša (arba prisiriša tik tiek, kiek jai naudinga) ir sugadina savo meilužių gyvenimą, pavyzdžiui, priverčia juos vykdyti nusikaltimus, sužlugdo karjerą, priveda prie savižudybės, nužudo pati.

*Femme fatale* archetipas randamas daugelyje mitologijų, Biblijoje, antikinėje literatūroje (Lilita, Salomėja, Afroditė, Medėja, Kleopatra, Fėja Morgana). Šiuolaikinėje Europos literatūroje ir mene *Femme fatale* motyvas atsirado XIX a. prasidėjus romantizmo erai.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Fenianai**, *Fenianų brolija* (air. *Bráithreachas na bhFíníní*, angl. *Fenian Brotherhood*), Airių respublikonų brolija (air. *Bráithreachas na Poblachta*, *Irish Republican Brotherhood*) – 1858 m. JAV susikūrusi, o nuo 1863 m. paplitusi ir Airijoje slapta airių organizacija, siekusi nepriklausomos Airijos respublikos. Vienas iš jos steigėjų pavadino ją senųjų Airijos karalių karių vardu (*fianna, feinneda*). Į fenianus įstojo daug airių savanorių, kovojusių JAV pilietiniame kare. 1865 m. fenianai sušaukė savo kongresą Cincinatyje. Anglijos vyriausybė organizaciją energiningai persekiojo. Su Anglija kovojo daugiausia teroristiniais metodais. Airių partija anglų parlamente nekartą smerkė fenianų terorą, bet 1876 m. su jais susiartino Parnelis (*Parnell*) ir jo paveikti fenianai sušvelnino savo terorą ir ėmėsi boikoto. Aštuntojo dešimtmečio pabaigoje teroras vėl sustiprėjo ir tik po 1885 m. nusilpo su visu sąjūdžiu. Fenianų veiklos ženklus galima atrasti iki pat 1916 m. sukilimo.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 14°37′00″ š. pl. 4°30′00″ v. ilg.﻿ / ﻿14.61667°š. pl. 4.50000°r. ilg.﻿ / 14.61667; 4.50000

Vaizdas iš kosmoso 2007 m. lapkritį
**Vidinė Nigerio delta**, dar žinoma kaip **Macina** arba **Masina**, yra didžiulis ežerų ir salpų plotas sausringoje Sahelio vietovėje, centriniame Malyje, į pietus nuo Sacharos dykumos, abipus Nigerio upės.

Masiną ir ją supančius regionus yra apgyvenę fulbiai ir dogonai, gyventojų skaičius didesnis nei 500 tūkst. Didžiąją metų dalį vietovėje vyrauja karštas ir sausas klimatas, iš šalia esančios Sacharos ateinantys vėjai temperatūrą pakelia iki 40 °C. Drėgnojo sezono metu, trunkančiu nuo liepos iki rugsėjo (pietinėje dalyje šiek tiek ilgiau), pelkė užlieja ežerą, taip natūraliai drėkindama žemę. Atėjus sausajam sezonui, Masina tampa ežerų ir kanalų tinklu. Naminiai jaučiai, perlinės soros ir ryžiai yra svarbiausi žemės ūkio produktai. Macinos vidinė delta teikia vandenį ir žuvį ten gyvenantiems Maliečiams, o drėgnuoju sezonu – prieglobstį daugybei paukščių.

Dėl besiplečiančio Sahelio, kyla susirūpinimas, jog kiekvienais metais deltoje lyja vis mažiau.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Bengalūrasबंगलोर |
| --- |
| *Miesto panorama* |
|  |
| 

BengalūrasBengalūras

12°58′0″ š. pl. 77°34′0″ r. ilg.﻿ / ﻿12.96667°š. pl. 77.56667°r. ilg.﻿ / 12.96667; 77.56667﻿ (Bengalūras)Koordinatės: 12°58′0″ š. pl. 77°34′0″ r. ilg.﻿ / ﻿12.96667°š. pl. 77.56667°r. ilg.﻿ / 12.96667; 77.56667﻿ (Bengalūras) |
|  |
| Laiko juosta: (UTC+5:30) |
|  |
| **Valstybė** | Indijos vėliava Indija |
| **Valstija** | Karnataka Karnataka |
|  |
| **Gyventojų** (2016) | 10 535 000  |
| **Plotas** | 1 166 km² |
| **Tankumas** (2016) | 9 035 žm./km² |
| **Altitudė** | 920 m |
|  |
|  **Vikiteka** | Bengalūras |

**Bengalūras** – (kanadų kalba: ಬೆಂಗಳೂರು = *Bengalūru*) – miestas pietinėje Indijoje, Karnatakos valstijos sostinė. Su 4,93 mln. gyventojų (2005; su priemiesčiais virš 6 mln.) tai yra trečiasis pagal dydį šalies miestas. Didelis mašinų gamybos centras, išvystyta maisto, tekstilės pramonė, amatai. Yra universitetas, kosminių tyrimų centras. Mieste daug ežerų.

Istorija
--------

Nors istoriniai šaltiniai leidžia teigti, kad miestas buvo jau apie 900 metus, tačiau rašytiniai šaltiniai pastovią gyvenvietę pirmąkart mini tik 1537 m. kai čia buvo pastatyta Vidžajanagaros imperijos tvirtovė. Iki 2006 m. miestas oficialiai vadinosi **Bangaloru** (angl. *Bangalore*).
|  |
| --- |
| Feminnem |
|  
„Feminnem" Osle 2010 m. |
| Biografija |
| Kilmė | Kroatijos vėliava Kroatija |
| Žanrai | pop, dance |
| Aktyvumo metai | 2004–2012 |
| Svetainė | www.feminnem.com |
| Buvę nariai |
| Neda Parmać  Pamela Ramljak  Nika Antolos  Ivana Marić  Nikol Bulat |

**„Feminnem"** – pop grupė iš Kroatijos ir Bosnijos ir Hercegovinos. Grupė gerai žinoma abiejose šalyse. 2005 m. Eurovizijos dainų konkurse atstovavo Bosnijai ir Hercegovinai ir 2010 m. Kroatijai.

Eurovizijos dainų konkursas
---------------------------

### 2005 m.

„Feminnem" iškovojo teisę atstovauti Bosnijai ir Hercegovinai 2005 m. Eurovizijoje Ukrainoje su daina „Call Me". Konkurse jos iš karto pateko į finalą, užėmė 14 vietą.

### 2007 m.

„Feminnem" tikėjosi atstovauti Kroatijai 2007 m. Eurovizijoje Helsinkyje, Suomijoje su daina „Navika", tačiau jos užėmė tik devintą vietą su 16 taškų. Nugalėtojais tapo Dragonfly ir Dado Topić su daina „Vjerujem u ljubav".

### 2009 m.

„Feminnem" dar kartą dalyvavo Kroatijos atrankoje į 2009 m. Eurovizijos dainų konkursą, kuris vyko Maskvoje, Rusijoje su daina „Poljupci u boji", tačiau jos užėmė trečią vietą su 28 taškais. Tais metais šaliai atstovavo Igor Cukrov & Andrea Šušnjara su daina „Lijepa Tena".

### 2010 m.

„Feminnem" 2010 m. trečią kartą dalyvavo Kroatijos nacionaliniame finale, tikėdamiesi atstovauti šaliai 2010 m. „Eurovizijos" dainų konkurse, kuris vuko Osle, Norvegijoje su daina „Lako je sve". Pusfinalyje užėmusios tik ketvirtą vietą, jos vis dėlto pateko į finalą ir jį laimėjo, surinkdamos maksimalų taškų skičių iš žiuri ir žiūrovų. Todėl jos sėkmingai atstovavo Kroatijai Eurovizijoje, tačiau joms nepavyko patekti į finalą.

Diskografija
------------

* 2005 – Feminnem Show
* 2010 – Lako je sve
* 2010 – Easy to See

Nuorodos
--------

|  |  |
| --- | --- |
|  | **Vikiteka: Feminnem** – vaizdinė ir garsinė medžiaga  |

* Oficiali svetainė (kroatų k.) Archyvuota kopija 2005-09-10 iš Wayback Machine projekto.

| Apdovanojimai ir pasiekimai |
| --- |
| Prieš tai:**Deen  *„In the Disco"*** |  **Bosnijos ir Hercegovinos atstovės Eurovizijoje**2005 | Po to:**Hari Mata Hari  *„Lejla"*** |
| Prieš tai:**Igor Cukrov ir Andrea  *„Lijepa Tena"*** |  **Kroatijos atstovės Eurovizijoje**2010 | Po to:**Daria Kinzer  *„Celebrate"*** |
| ***Mirties angelas*** |
| --- |
|  |
|  |
| Pavadinimas | Angel of Death |
| Kilmės šalis |  JAV |
| Režisierius | Paul Etheredge |
| Scenaristas (-ai) | Ed Brubaker |
| Vaidina | Zoë Bell |
| Metai | 2009 |
| Žanras | trileris |
| Trukmė | 77 min. |
| Kalba | anglų |
| **IMDb įrašas** |

**Mirties angelas** (angl.  *Angel of Death*) – 2009 m. JAV sukurtas trileris, kuriame pagrindinį vaidmenį atliko iš Naujosios Zelandijos kilusi aktorė ir kaskadininkė Zoë Bell. 

Juosta buvo sukurta kaip internetinis serialas ir sudalinta į 10 trumpų epizodų, kuriuos išleido kompanija "Cracle" 2009 m. kovo 2 – 13 dienomis.

Pagrindiniai aktoriai
---------------------

*Aktorius – vaidmuo*
* Zoë Bell – Ieva
* Jake Abel – Kameronas Daunsas
* Vail Bloom – Regina Dauns
* Justin Huen – Franklinas
* Lucy Lawless – Vera
* Doug Jones – daktaras Rankinas
* Brian Poth – Grehemas Preskotas

Turinys
-------

DĖMESIO: *toliau atskleidžiamos kūrinio detalės*

Ieva buvo samdoma žudikė, tačiau vienos nepavykusios operacijos metu jai buvo sunkiai peiliu sužalota galva. Jai pavyksta išgyti, tačiau moterį ima kankinti košmarai ir ji nebegali toliau dirbti savo darbo. Buvę darbdaviai pradeda dėl to nerimauti, o mieste vis labiau įsigalint naujajam gangsterių vadeivai Kameronui, prasideda Ievos medžioklė. Ši turi vienintelę galimybę išgyventi – susidoroti su Kameronu pirmoji...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Vidinė ausis
**Vidinę ausį** sudaro smilkinkaulio kaulinis labirintas, sudarytas iš dviejų pagrindinių dalių:

* Vestibiuliarinio aparato, sudaryto iš pusratinių kanalų ir prieangio;
* Klausos organo - sraigės.

Kaulinio labirinto viduje yra jo kontūrus atitinkantis mažesnis plėvinis labirintas. Jo vidus yra užpildytas endolimfa. Tarp plėvinio ir kaulinio labirinto esanti ertmė yra pripildyta perilimfos. Plėviniame labirinte išsidėsto pusiausvyros ir klausos periferinė grandis. Tam tikrose šio labirinto vietose yra išsidėsčiusios juntamosios sritys:

* Dvi dėmės, esančios skilvelyje ir maišelyje, prieangyje;
* Trys skiauterės, esančios pusratiniuose kanaluose;
* Spiralinis organas, esantis sraigėje.

Kitos plėvinio labirinto sienelės dalys yra išklotos indiferentiniu epiteliu. Receptorinių sričių epitelį sudaro dviejų rūšių ląstelės:

* Juntamieji plaukuotieji epiteliocitai (sensoepitelinės ląstelės);
* Atraminės ląstelės.

  

  

v • a • r **Žmogaus organų sistemos** 

Jutimo organai ← **Ausis**  

Ausies kaušelis - 
Klausomoji landa - 
Būgnelis - 
Trimitas - 
Klausomieji kauliukai - 
Pusratiniai kanalai - 
Prieangis - 
Sraigė - 
Pusiausvyros aparatas
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Hipokampas** – seniausia ir giliausiai nugrimzdusi į galvos smegenų vidų smegenų žievės – apsiausto (lot. *pallium*) dalis. Dalyvauja emocijų mechanizmo formavime ir atminties konsolidavime. Hipokampo kompleksą sudaro: tikrasis hipokampas, ramstis, dantytasis vingis ir hipokampo spurga.

Anatomija
---------

Tikrasis hipokampas (*Amono ragas*), *hyppocampus proprius (cornu ammonis)* – apsiausto pilkosios medžiagos darinys šoninio skilvelio apatinio rago užpakalinėje sienoje, sudarantis apie 5 cm ilgio lanko formos pakylą. Jos gale yra nedidelis sustorėjimas, vadinamas hipokampo koja, kurios paviršiuje yra nežymūs grioveliai. Į apačią, vidine kryptimi hipokampas pereina į ramstį, *subiculum*. Tai jungtis, apjuosianti amono ragą su hipokampo pusės vingiu, čia seniausioji žievė pereina į senąją žievę. Dantytasis vingis, *gyrus dentatus*, yra platoka dantyta apsiausto žievės plokštelė, kuri apačioje suaugusi su hipokampu. Hipokampo spurga, *fimbria huppocampi*, yra baltosios medžiagos darinys, skliauto kojyčių suplokštėjęs artimasis galas, kuris šoniniu kraštu suaugęs su hipokampu ir dantytuoju vingiu.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Urugvajaus herbas
**Urugvajaus herbas** – oficialus Urugvajaus simbolis.

Pagrindu pasiskolintas Montevidėjaus herbas. Panašus herbas buvo pasiūlytas 1829 m. tačiau galutinai įteisintas tik 1908 m. kovo 19 d.

Herbo skydas – ovalo formos, suskaidytas į keturis mėlynos ir baltos spalvos laukus (2-2). Virš skydo – auksinė „Gegužės Saulė", o aplink – lauramedžio ir alyvmedžio šakos, apačioje perrištos žydru kaspinu.

Viršutiniame mėlynajame skydo lauke – aukso spalvos svarstyklės, simbolizuojančios lygybę ir teisingumą. Viršutiniame baltajame lauke – žalios spalvos Montevidėjaus kalnas, kurio viršūnėje – aukso spalvos pilis, o papėdėje penkios banguotos mėlynos linijos. Šis laukas simbolizuoja valstybės stiprybę ir sugebėjimą apsiginti. Apatiniame baltajame lauke – juodas žirgas, simbolizuojantis laisvę. Apatiniame mėlynajame lauke pavaizduota auksinis jautis – simbolizuojantis turtą ir gerovę.

Auksinė „Gegužės Saulė" – tautos kilimo simbolis, o lauramedžio ir alyvmedžio šakos simbolizuoja taiką.

**Pietų Amerikos valstybių herbai**

|  |
| --- |
| Argentina · Bolivija · Brazilija · Čilė · Ekvadoras · Gajana · Kolumbija · Paragvajus · Peru · Surinamas · Urugvajus · Venesuela
Folklando (Malvinų) Salos · Pietų Džordžija |
| **Valstybių atributika:** Herbai · Valstybinių vėliavų galerija |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Feniksas (pinigai) |
| --- |
| 

|  |  |  |
| --- | --- | --- |
| ← | **1828 – 1832** | → |

 |  |
| *Sidabrinė 1 fenikso moneta (aversas ir reversas)* |
|  |
| **Naudojo:** | Graikijos vėliava Graikija |
|  |
| **Smulkesnis vnt.:** | lepta: 1/100 |

5 feniksų banknotas (1830 m.)
**Feniksas** (gr. φοίνιξ) – pirmasis šiuolaikinės Graikijos valstybės piniginis vienetas, buvęs apyvartoje 1828–1832 m. 1 feniksą sudarė 100 leptų. Pavadinimas *feniksas* simbolizavo Graikijos valstybės atgimimą.

Šiuo pinigus įvedė 1828 m. Graikijos valdytojas Joanis Kapodistrijas.

Feniksas pakeitė to meto Turkijos piniginį vienetą kurušą, kurį graikai vadino gr. γρόσι, grosi 'grašis'. Pradinis kursas – 6 feniksai atitiko 1 kurušą.

Buvo nukaldinta nedaug fenikso monetų, todėl daugelis mokėjimų Graikijoje buvo atliekami užsienio valiutomis. Vyriausybė, neturėdama brangiųjų metalų monetoms kaldinti, 1831 m. išleido 300 000 feniksų banknotais, kurie buvo nepadengti aktyvais. Todėl šie popieriniai pinigai buvo visuotinai nepriimami.

1832 m. Graikijos pinigų sistema buvo reformuota, feniksus pakeitė Graikijos drachmos.
**Urugvajaus naujosios erdvės partija** (**PNE**, *Nuevo Espacio*) – Urugvajaus Kairioji demokratinio socializmo ideologijos politinė partija.

Istorija
--------

Įsteigta 1994 m. Urugvajaus senatoriaus Rafaelio Michelinio iniciatyva, suskilus *Liaudies valstybės partijai* (*Partido por el Gobierno del Pueblo*). Rafaelis Michelinis senatoriumi buvo išrinktas 1994 ir 1999 m. 2001 m. PNE iniciatyva buvo sudarytas **Bendras Frontas** (*Frente Amplio*), į kurį įėjo Urugvajaus asamblėja (*Asamblea Uruguay*), Bendro fronto santaka (*Confluencia Frenteamplio*), Kovo 26-osios judėjimas (*Movimiento 26 de Marzo*), Srovė 78 (*Corriente 78*), Liaudies dalyvavimo judėjimas (*Movimiento de Participación Popular*), Urugvajaus krikščionių demokratų partija (*Partido Demócrata Cristiano del Uruguay*), Urugvajaus komunistų partija (*Partido Comunista del Uruguay*), Savivaldybių partija (*Partido de los Comunes*), Urugvajaus socialistų partija (*Partido Socialista del Uruguay*), Artigistų liūtis (*Vertiente Artiguista*) ir Nacionalinė sąjunga (*Alianza Nacional*).

2004 m. spalio 31 d. parlamento rinkimuose Bendras Frontas gavo 51.4 % balsų ir 52 iš 99 Deputatų rūmų vietų bei 17 iš 31 vietos senate. Partijos narys Tabarė Vaskesas 2004 m. išrinktas Urugvajaus prezidentu. Pareigas pradėjo eiti 2005 m. kovo 1 d.

Socialistų Internacionalo konsultacinis narys nuo 1999 m. lapkričio 8 d. tikrasis narys nuo 2003 m. spalio 27 d.

Pirmininkai

* 1994 m. – Rafaelis Michelinis,
* 1999 m. – Antonijus Galičijus,
* 2003 m. – Rafaelis Michelinis.

Nuorodos
--------

* Oficiali svetainė
Fengšui kompasas
**Fengšui** (kin. 風水, pinyin: *fēngshuǐ*, supapr. kin. 风水; tarimas 'feng šui'), seniau versta, kaip kinų geomantija – kinų praktikos, naudotos daugelyje gyvenimo sričių. Fengšui pavadinimas susideda iš dviejų rašmenų, reiškiančių vėją ir vandenį. Šis terminas dažniausiai siejamas su *Zàngshū* „laidojimo knyga". Šis veikalas yra seniausias išlikęs veikalas kalbantis apie šį reiškinį ir laikomas pirmuoju veikalu, kur pavartojamas pats fengshui terminas.

Ši praktika yra kilusi iš daoistinės tradicijos ir pasižymi bandymu užtikrinti, jog žmogaus vidinė energija harmonizuotų su aplinkiniu pasauliu. Net prieš atrandant kompasą fengšui buvo naudojama nustatyti įvairių vietų tinkamumą tam tikriems veiksmams ar objektams t. y. kad statomas statinys ar atliekamos apeigos būtų tinkamoje pozicijoje su gamta (aplinka) ir visa visata. Daoistai tyrinėjo, kaip žmogaus či energija susijusi su upės tekėjimo srove, vėjo srautais. Juos suderinus buvo tikima, jog žmogus yra stipresnis, sveikesnis ir net sėkmingesnis. Dažniausiai tokiu metodu naudojantis buvo statomos šventyklos, kapinės, parenkamas laidojimo laikas.

Nors ginčytina, jog kompasas buvo sukurtas fengšui tikslais, tačiau yra žinoma, jog fengšui praktikų metu buvo naudojamas aparatas, kuris rodydavo į pietus. Kompasas taip pat buvo labai svarbus daoizmo tradicijoje, mat daoizme itin svarbu šiaurės ir pietų kryprtys, kurios dažnai siejamos su žmogaus yin ir yang energijomis.

Šiandieniniame fengšui, išplitusiame ir Vakaruose, didžiausias dėmesys kreipiamas į būdus žmogui gyventi harmoningai su aplinka. Tam pasiekti fengšui meistrai ieško „tinkamų" ir „netinkamų" taškų, vietų, konfigūracijų. Vakaruose fengšui ypač paplito kaip kitų Naujojo Amžiaus praktikų dalis. Taip pat šis metodas dažnai naudojamas akupunktūroje, Kinų liaudies medicinoje.

Svarbiausios sampratos
----------------------

Su kinų astrologija bei pagrindinėmis kinų filosofinėmis-religinėmis idėjomis glaudžiai susijusios fengšui praktikos rėmėsi tokiomis sąvokomis kaip gyvybinė energija či, in ir jang, trigramomis iš „Permainų knygos".

### Či

*Pagrindinis straipsnis – Či (filosofija)*.
Tai daugiausia Rytų Azijos kultūroms būdinga samprata, dažnai verčiamas, kaip **gyvybinė energija**. Hieroglifas 气 dažnai buvo vaizduojama ne tik, kaip energija, tačiau kaip ir vienas iš skysčių tekantis žmogaus kūne. Fengšui tikslas panaudoti či energiją taip, kad būtų tinkamai panaudota laidojimo apeigoms atlikti ir vietai parinkti bei parengti. Yra užfiksuota atvejų, kuomet siekiant susilpninti priešus ir susilpninti jų či energiją yra naikinamos priešų kapavietės.


|  |  |
| --- | --- |
|  | **Vikiteka: Fengšui** – vaizdinė ir garsinė medžiaga  |

Šaltiniai
---------

1. ↑  Pu, Guo. Translated by Stephen L. Field, *The Zangshu, or Book of Burial*, 2001.
2. ↑  Field , Stephen L. *An Overview of Ancient Fengshui*, 2011.
3. 1 2  Feng, Jicai. *Symbols of China*. London: Compendium, 2010.
| ***Ginklai diktatoriui*** |
| --- |
|  |
|  |
| Pavadinimas | L'Arme à gauche |
| Kilmės šalis |  Prancūzija Italija Ispanija |
| Režisierius | Claude Sautet |
| Vaidina | Lino Ventura  Sylva Koscina  Leo Gordon |
| Metai | 1965 |
| Žanras | trileris |
| Trukmė | 103 min. |
| Kalba | prancūzų |
| **IMDb įrašas** |

**Ginklai diktatoriui** (pranc. *L'Arme à gauche*) – 1965 m. sukurtas nespalvotas veiksmo filmas.

Turinys
-------

DĖMESIO: *toliau atskleidžiamos kūrinio detalės*

Santo Dominge patyręs kapitonas Žakas Kurno gauna užduotį apžiūrėti burinį laivą „Dragūnas", kurį ketina pirkti Hendriksu pasivadinęs vyras. Kurno atlieka užduotį, pristato užsakovui ataskaitą ir gauna atlygį, tačiau kitą dieną jį suima policija, mat laivas naktį buvo pavogtas, o du jo ekipažo nariai nužudyti. Atvykus laivo savininkei našlei Rajai Osborn ir išsiaiškinus aplinkybes, Kurno paleidžiamas, tačiau Osborn paprašo jo pagalbos rasti laivą. 

Po keleto dienų paieškų jiems pavyksta aptikti „Dragūną" užplaukusį ant seklumos tolokai nuo kranto. Kurno ir Osborn vandens lėktuvu nusileidžia netoliese, ketindami apžiūrėti ir parplukdyti laivą, tačiau jame susiduria su laivą pagrobusiais ginklų kontrabandininkais. Kad išjudinti laivą, Kurno pasiūlo iškrauti ginklus gretimoje salelėje. Akivaizdu, kad vos tik laivas galės plaukti, jis ir Osborn bus nužudyti, todėl jiedu turi mažai laiko, kad pergudrautų kontrabandininkus.

Pagrindiniai aktoriai
---------------------

*Aktorius – vaidmuo*
* Lino Ventura – Žakas Kurno
* Sylva Koscina – Raja Osborn
* Leo Gordon – Morisonas
* Alberto de Mendoza – Hugas
* Antonio Martin – Ruizas
* Jean-Claude Bercq
* Antonio Casas

Šaltiniai
---------

1. ↑  „The Dictator‘s Guns". *rottentomatoes.com*. Nuoroda tikrinta 2021-05-04.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Brigadmilas** (rus. *Бригадмил*, iš rus. *Бригады содействия милиции* 'Pagalbos milicijai brigados') – 1932 m. sukurta TSRS visuomeninė organizacija, kurios tikslas buvo teisėsaugos sustiprinimas. Brigadmilas pakeitė iki tol veikusį *osodmilą* (*добровольное общество содействия милиции* 'savanorišką pagalbos milicijai draugiją').

Istorija
--------

Brigadmilas buvo sukurtas remiantis 1932 m. balandžio 29 d. RTFSR LKT nutarimu „О реорганизации обществ содействия органам милиции и уголовного розыска в бригады содействия милиции (БРИГАДМИЛ)" ('Apie Pagalbos milicijos organams ir kriminalinei paieškai draugijų reorganizaciją į pagalbos milicijai brigadas (Brigadmil)'). 

Šios brigados buvo tuo ypatingos, kad buvo kuriamos milicijos organų iniciatyva ir veikė vadovaujant rajonų ar miestų milicijos valdyboms (o ne prie Tarybų vykdomųjų komitetų). Į brigadas priimdavo 18 metų sulaukusius TSRS piliečius, turėjusius VKP(b), komjaunimo, profsąjungos ar kitos visuomeninės organizacijos rekomendacijas.
|  Urugvajiečiai |
| --- |
| Gaučai urugvajiečiai šventės metuGaučai urugvajiečiai šventės metu |
| Gyventojų skaičius | 3,5 mln. |
| Populiacija šalyse | Urugvajaus vėliava Urugvajus: 3,28 mln.Argentinos vėliava Argentina: 117 tūkst.Jungtinių Amerikos Valstijų vėliava Jungtinės Amerikos Valstijos: 48 tūkst.Ispanijos vėliava Ispanija: 30 tūkst.Australijos vėliava Australija: 9000 |
| Kalba (-os) | ispanų (La Platos šnekta) |
| Vėliava |  |
| Religijos | krikščionybė (daugiausia katalikybė) |
| Giminingos etninės grupės | ispanai, italai, prancūzai ir kt.; kiti lotynoamerikiečiai (ypač argentiniečiai) |
|  |
|  **Vikiteka:** | Urugvajiečiai |

**Urugvajiečiai** (*Uruguayos*) – lotynoamerikiečių tauta, gyvenanti daugiausia Urugvajuje. Taip pat gyvena išeivijoje Argentinoje, JAV, Ispanijoje, Brazilijoje, Australijoje ir kitur. Populiacija – apie 3,5 mln. žmonių. Šneka ispanų kalba (La Platos tarme, Brazilijos pasienyje – *portuñol*). Tikinčiųjų dauguma – Romos katalikai, yra protestantų (ypač valdensų).

Urugvajiečiai susidarė daugiausia iš ispanų kolonistų, į Urugvajų besikėlusių XVI—XVIII a. bei vėlesnių (XIX a. vid. – XX a. pr.) atvykėlių iš Europos (ispanų, italų, prancūzų, portugalų, graikų, lenkų, vokiečių, airių, anglų, škotų, šveicarų, žydų, rusų, lietuvių, bulgarų ir kt.). XVI–XVIII a. Urugvajaus teritorijoje gyvenę indėnai čarujai buvo išnaikinti, tik nedidelė dalis jų metisizavosi. Šiokia tokia metisų populiacija susidarė pasieniuose su Argentina ir Brazilija. Į urugvajiečius taip pat įsimaišė šiek tiek juodaodžių (daugiausia XIX a. užvežti vergai), arabų, japonų.

Tradicinis urugvajiečių verslas – stambiųjų raguočių auginimas (gyvulininkystė). Taip pat verčiasi pramone (ypač maisto, tekstilės), paslaugomis.

Tradicinėje urugvajiečių rančoje būdavo statomi namai gaučams molinėmis sienomis ir šiaudiniais stogais. Stambių žemvaldžių dvarai (estansijos) statytos iš akmeninių plytų, čerpinio arba nendrinio stogo, su vidiniu kiemu (patijumi), stogine iš akmeninių stulpų. Miestams būdingas ispanų kolonijalinio laikmečio išplanavimas: stačiakampis gatvių tinklas su aikšte centre, namai su vidiniais kiemais.

Piemenys gaučai tradiciškai vilkėdavo odiniais rūbais, gamindavosi odinius indus. Taip pat vilkėdavo pončus, apsiaustus (čiripas), raštuotas kelnes su spurais. Gaučai išlaikę folklorą.

* Argentinos urugvajiečiaiArgentinos urugvajiečiai
* Urugvajaus gaučo rūbaiUrugvajaus gaučo rūbai
* Urugvajaus gaučasUrugvajaus gaučas

Šaltiniai
---------

1. ↑  *Уругвайцы*,Энциклопедия «Народы и религии мира». Москва: Большая Российская Энциклопедия, 1999.
Pirmasis leidimas
**Komunistų partijos manifestas** (vok. *Manifest der Kommunistischen Partei*) – 1848 m. politinis dokumentas, parašytas vokiečių filosofų Karlo Markso ir Frydricho Engelso. Manifestas iš pradžių paskelbtas Londone, per 1848 m. revoliucijų (Tautų pavasario) pradžią. Manifestas yra vienas įtakingiausių pasaulio politinių dokumentų ir pateikia analitinį požiūrį į klasių kovą (istorinę ir tuometinę) bei daugiau kritikuoja kapitalizmą negu aukština komunizmą, kaip dažnai manoma.

Komunizmo manifestas apibendrina Markso ir Engelso teorijas apie visuomenės ir politikos prigimtį. Taip pat trumpai apibūdinamos idėjos, kaip tuometinę kapitalistinę visuomenę galiausiai pakeis socialistinė visuomenė. Paskutinėje manifesto pastraipoje autoriai ragina „priverstinai nuversti visas sanvarkas", tai tarytum buvo kvietimas komunistinėms revoliucijoms visame pasaulyje.

2013 m. komunistų partijos manifestas buvo įtrauktas į UNESCO programą „Pasaulio atmintis", kartu su kitu K. Markso darbu – 1-ąja „Kapitalo" dalimi.

Šaltiniai
---------

1. ↑  „Marx's philosophy and the \*necessity\* of violent politics – Stephen Hicks, Ph.D." (anglų). Nuoroda tikrinta 2019-09-24.
2. ↑  Kuromiya, Hiroaki (2017), "Communism, Violence and Terror", in Pons, Silvio & Smith, Stephen, *The Cambridge History of Communism*, Cambridge University Press, p. 279–303, doi:10.1017/9781316137024.014, ISBN 9781316137024
3. ↑  "Schriften von Karl Marx: "Das Minifest der Kommunistischen Partei" (1948) und "Das Kapital", ernster Band (1867)". UNESCO.
**Tarptautinė advokatų asociacija** (angl. *International Bar Association*, *IBA*) – tarptautinė asociacija, vienijanti įvairių šalių advokatus. IBA tikslas yra skatinti keitimąsi informacija tarp teisinių asociacijų visame pasaulyje, remti teisinės ir teisingumo sistemos nepriklausomumą, užtikrinti advokatų profesinės veiklos laisvę, taip pat remti žmogaus teises visame pasaulyje per savo teisininkų žmogaus teisių institutus. Nuo 1947 m. IBA yra Jungtinių Tautų Generalinė Asamblėjos ir Jungtinių Tautų Ekonominė ir Socialinė Tarybos specialusis konsulstantas.

Organizacija veikia per skyrius ir komitetus. IBA siekia įtakos plėtojant tarptautinę (verslo) teisę, formuoti būsimą šios teisės specialistų kartą visame pasaulyje.

Nuorodos
--------

* Oficialus Tarptautinės advokatų asociacijos tinklalapis **(**angl.**)**

Šaltiniai
---------

1. ↑  „List of non-governmental organizations in consultative status with the Economic and Social Council as of 18 September 2008" (PDF). United Nations. Nuoroda tikrinta 13 April 2013.
**Tarptautinis susitarimas dėl atogrąžų medienos** (angl. *International Tropical Timber Agreement*, sutrumpintai **ITTA**) – tarptautinė sutartis, kuria siekiama reguliuoti tarptautinę prekybą atogrąžų miškų mediena ir užtikrinti darnią atogrąžų miškų miškotvarką. Jis buvo priimtas 2006 m. ir įsigliojo 2011 m. gruodžio 7 d. pakeisdamas 1994 m. priimtą ir nuo 1997 m. galiojusį tokio paties pavadinimo susitarimą. ITTA yra Tarptautinės tropinės medienos organizacijos pagrindinis dokumentas.

Pagal susitarimą jam priklausančios valstybės skirstomos į gamintojas (eksportuojančias tropinę medieną) ir vartotojas (importuojančias). Pirmajai grupei priklauso 31 valstybė, antrai – 36, įskaitant ir Lietuvą, kuri dalyvauja kaip ES narė.

Turinys
-------

Susitarimu siekiama vienyti atogrąžų medienos eksportuojančias ir importuojančias šalis, skatinti jų bendradarbiavimą, kuris prisidėtų tiek prie abipusės ekonominės naudos, tiek ir prie atogrąžų miškų išsaugojimo ir darnaus jų panaudojimo. Susitarime daugiausiai dėmesio skiriama apibrėžti Tarptautinės tropinės medienos organizacijos struktūrą, valdymą, nesutarimų sprendimo mechanizmą.

Šaltiniai
---------

1. ↑  International Tropical Timber Agreement, ITTO
2. ↑  ITTO members Archyvuota kopija 2014-04-06 iš Wayback Machine projekto. ITTO

Nuorodos
--------

* Susitarimo tekstas: anglų k. (.pdf)
**Tarptautinis privatinės teisės unifikavimo institutas** (angl. *International Institute for the Unification of Private Law*, **UNIDROIT**) – tarptautinė organizacija, siekiant privatinės teisės unifikavimo tarptautiniu mastu. Tarptautinio privatinės teisės unifikavimo instituto būstinė yra Romoje.

Statusas
--------

UNIDROIT įkūrė valstybės, Institutas laikomas tarptautinės teisės subjektu. Instituto statusą, veiklą reguliuoja UNIDROIT Statutas.

Tarptautinis privatinės teisės unifikavimo institutas yra dalyvaujančioms vyriausybėms atskaitinga tarptautinė organizacija. Dalyvaujančios vyriausybės yra vyriausybės, prisijungusios prie UNIDROIT Statuto pagal Statuto 20 straipsnį. Institutas kiekvienos dalyvaujančios vyriausybės teritorijoje turi teisinį subjektiškumą, reikalingą savo veiklai vykdyti ir savo tikslams siekti. Privilegijos ir imunitetai, kuriais naudojasi Institutas, jo atstovai ir tarnautojai, yra apibrėžiami su dalyvaujančiomis vyriausybėmis sudaromuose susitarimuose.

Institutą sudaro: Generalinė asamblėja, Prezidentas, Valdančioji taryba, Nuolatinis komitetas, Administracinis teismas ir Sekretoriatas.

Tikslai
-------

Tarptautinio privatinės teisės unifikavimo instituto tikslas – išnagrinėti valstybių arba valstybių grupių privatinės teisės derinimo bei koordinavimo būdus ir laipsniškai pasirengti tam, kad įvairios valstybės priimtų vienodus privatinės teisės aktus.

Veikla
------

UNIDROIT rengia tarptautines konvencijas, pavyzdinius įstatymus, siekiant modenizuoti bei harmonizuoti civilinės teisės aktus, ypač tarpt. komercinės teisės nuostatas.

Institutas rengia įstatymų ir konvencijų, skirtų vienodai vidaus teisei nustatyti, projektus, susitarimų, kuriais siekiama supaprastinti tarptautinius privatinės teisės santykius, projektus. Jis atlieka lyginamosios privatinės teisės tyrimus, domisi, kokių iniciatyvų šiose srityse ėmėsi kitos institucijos, su kuriomis Tarptautinis privatinės teisės unifikavimo institutas prireikus gali palaikyti ryšius; rengia konferencijas ir spausdina darbus, kuriuos, jo manymu, reikia plačiau paskleisti.

Nuorodos
--------

* Oficialus Tarptautinis privatinės teisės unifikavimo instituto tinklalapis (anglų, prancūzų k.)
* UNIDROIT Statutas LR ratifikuotas 2006 m. spalio 3 d. **(**liet.**)**
**Tarptautinė LIONS klubų asociacija** (angl. *Lions Clubs International*) – didžiausia visuomeninė klubinė ne politinė organizacija pasaulyje. Šiuo metu pasaulyje veikia beveik 50 tūkst. LIONS klubų, kurie vienija daugiau kaip 1,4 mln. narių. Įvairiose pasaulio šalyse LIONS Clubs International veikia per LIONS apygardas, kurias sudaro skirtinguose miestuose ir miesteliuose (vietos bendruomenėse) veikiantys LIONS klubai. Pastarieji vykdo įvairius labdaros projektus: rūpinasi sergančiais vaikais, dalyvauja skurdo mažinimo programose, rūpinasi aplinkos apsauga, likviduoja pasaulio stichinių nelaimių padarinius, padeda kenčiantiems nuo bado ir kt.

LIONS savo veiklą pradėjusi Čikagoje 1917 m. spalio 10 d. Judėjimo pradininkas Melvin Jones paskatinęs vietos verslininkų klubus apsijungti bei pradėti puoselėti pilietines vertybes, teikti humanitarinę pagalba, prisidėti prie žmonijos gerovės. LIONS judėjimas Europoje prasidėjo nuo 1948 m. po Antrojo pasaulinio karo. Pirmieji LIONS klubai susikūrė Švedijoje, Šveicarijoje ir Prancūzijoje, 1989 m. LIONS įžengė ir į Rytų Europos miestus  – Budapeštą, Poznanę, Taliną, Prahą.

Lietuvoje LIONS judėjimas prasidėjo 1990 m. Kaip lygiateisė asocijuota narė Lietuva į pasaulinę LIONS organizaciją įsiliejo 2004 m. kai tarptautinės LIONS direktorių tarybos sprendimu buvo įkurta Lietuvos LIONS klubų apygarda 131 (Lietuvoje registruota kaip LIONS klubų asociacija). Pirmojo Lietuvos LIONS klubų apygardos gubernatoriaus pareigas ėjo Juozas Pabrėža. Lietuvos LIONS klubų apygardai 131 priklauso 35 LIONS klubai, kurie veikia vietos bendruomenėse. 11 klubų yra moterų, 11 – vyrų, 13 – mišrių klubų. LIONS klubams Lietuvoje priklauso 700 narių. Lietuvos LIONS klubų apygardos 131 gubernatorė – Daiva Grikšienė.

Literatūra
----------

* LIONS klubai Lietuvoje (sud. Daiva Grikšienė, Juozas Pabrėža). – Klaipėda: S. Jokužio leidykla-spaustuvė, 2005. – 60 p.: iliustr. – ISBN 9986-31-153-5

Nuorodos
--------

* LIONS klubų Lietuvoje svetainė
**Urugvajaus socialistų partija** (**PSU**, *Partido Socialista de Uruguay*) Urugvajaus Kairioji demokratinio socializmo partija.

Istorija
--------

Įkurta 1910 m. Emilio Frugonio iniciatyva. 1911–1914 m. Emilis Frugonis buvo pirmasis socialistas, Urugvajaus parlamento narys. 1920 m. partijos dauguma nusprendė stoti į Kominterną ir pasivadino Urugvajaus komunistų partija. Urugvajaus socialistų partija atgaivinta 1923 m. lapkričio 27 d. Buvo Socialistų darbininkų internacionalo nare.

2001 m. buvo sudarytas **Bendras Frontas** (*Frente Amplio*), į kurį įėjo Urugvajaus asamblėja (*Asamblea Uruguay*), Bendro fronto santaka (*Confluencia Frenteamplio*), Kovo 26-osios judėjimas (*Movimiento 26 de Marzo*), Srovė 78 (*Corriente 78*), Liaudies dalyvavimo judėjimas (*Movimiento de Participación Popular*), Urugvajaus naujosios erdvės partija (Nuevo Espacio), Urugvajaus krikščionių demokratų partija (*Partido Demócrata Cristiano del Uruguay*), Urugvajaus komunistų partija (*Partido Comunista del Uruguay*), Savivaldybių partija (*Partido de los Comunes*), Urugvajaus socialistų partija (*Partido Socialista del Uruguay*), Artigistų liūtis (*Vertiente Artiguista*) ir Nacionalinė sąjunga (*Alianza Nacional*).

2004 m. spalio 31 d. parlamento rinkimuose Bendras Frontas gavo 51.4 % balsų ir 52 iš 99 Deputatų rūmų vietų bei 17 iš 31 vietos senate. Fronto kandidatas Tabarė Vaskesas 2004 m. išrinktas Urugvajaus prezidentu. Pareigas pradėjo eiti 2005 m. kovo 1 d.

Socialistų Internacionalo narė nuo 1999 m. lapkričio 8 d. Pirmininkas nuo 1999 m. Reinaldas Garganas, nuo 2005 m. Urugvajaus užsienio reikalų ministras.

Nuorodos
--------


|  |  |
| --- | --- |
|  | **Vikiteka: Urugvajaus socialistų partija** – vaizdinė ir garsinė medžiaga  |

* Oficiali svetainė
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Benevento mūšis |
| --- |
| Priklauso: Pyro karui |
| Svarbiausios Pyro karo vietos |
| 

|  |  |
| --- | --- |
| Data | 275 m. pr. m. e. |
| Vieta | Beneventas, Kampanija, Italija |
| Rezultatas | Lygiosios, kai kurie tvirtina, jog romėnų pergalė nežymias persvara |

 |
| Konflikto šalys |
| Romos respublika | Epyras, Didžioji Graikija |
| Vadovai ir kariniai vadai |
| Manijus Kurijus Dentatas | Pyras Epyrietis |

**Benevento mūšis** (275 m. pr. m. e.) – paskutinis mūšis tarp Pyro Epyriečio pajėgų (be sąjungininkų samnitų) ir Romos konsulo Manijaus Kurijaus Dentato legionų. Jis vyko prie Benevento, pietų Italijoje ir buvo svarbus po to buvusiai romėnų ekspansijai.

Pyrą susilpnino karas Sicilijoje ir anksčiau buvusi „Pyro pergalė" (Askulo mūšis). Nors mūšis baigėsi lygiosiomis, Pyras nusprendė nutraukti karą ir išvyko iš Italijos. Todėl daugelis šiuolaikinių šaltinių neteisingai teigia, jog Pyras pralaimėjo mūšį. Išvykus Pyrui samnitai galiausiai buvo užkariauti, o po trejų metų krito visa Didžioji Graikija.

Tikslus dalyvavusių karių skaičius nežinomas. Prieš mūšį epyriečių pajėgos buvo išblaškytos, o romėnai sugebėjo išgasdinti dramblius ir šie pradėjo trypti epyriečius.

Nors romėnai nė karto nenugalėjo Pyro jie laimėjo sekinantį karą prieš geriausią to meto ir vieną iš geriausių Antikos generolų. Po to Roma tapo viena iš svarbiausių jėgų Viduržemio jūros regione. Mūšiai su Pyru parodė romėnų legionų pranašumą prieš makedoniečių falangą, nes šie buvo mobilesni. Po to helenistinis pasaulis nebeturėjo tokio gero generolo kaip Pyras pasipriešinti romėnams.
Šiame straipsnyje pateikiami statistiniai duomenys apie **Urugvajaus demografiją**.

**Gyventojų skaičius:**  3 494 382 (2009 m. apskaičiavimai)

**Etninės grupės:**

* Baltieji - 88 %
* Metisai - 8 %
* Juodieji - 4 %

Urugvajaus populiacijos kitimas 1961 - 2003 m. Gyventojų skaičius pateikiamas tūkstančiais.
**Struktūra pagal amžių:**

* *0-14 m.:* 22,4 %
* *15-64 m.:* 64,3 %
* *65 m. ir daugiau:* 13,3 % (2009 m. apsk.)

**Amžiaus mediana:**

* *bendra:* 33,4 m.
* *vyrų:* 32 m.
* *moterų:* 34,8 m. (2009 m. apsk.)

**Metinis populiacijos prieaugis:** 0,466 % (2009 m. apsk.)

**Gimstamumas:** 13,91 gimimų/1000 gyv. per metus (2009 m. apsk.)

**Mirtingumas:** 9,12 mirčių/1000 gyv. per metus (2008 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -0,16 migrantų/1000 gyv. (2009 m. apsk.)

**Miestuose gyvenančių žmonių procentas:** 92 % (2008 m. apsk.)

**Lyčių pasiskirstymas**:

* *Gimimo metu:* 1,04 vyro vienai moteriai
* *Jaunesniems nei 15 metų:* 1,03 vyro moteriai
* *15-64 metų:*0,99 vyro vienai moteriai
* *65 metų ir vyresniems:* 0,67 vyro vienai moteriai
* *Visai populiacijai:* 0,95 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 11,32 mirusiųjų/1000 gimimų (2009 apsk.)

**Vidutinė gyvenimo trukmė:**

* *bendra:* 76,35 m.
* *vyrų:* 73,1 m.
* *moterų:* 79,72 m. (2009 apsk.)

**Vyresnių nei 15 metų žmonių raštingumas:**

* *bendras:* 98 %
* *vyrų:* 97,6 %
* *moterų:* 98,4 % (2003 m. apsk.)

Šaltiniai
---------

* CŽV pasaulio faktų knyga: Urugvajus (angliškai) Archyvuota kopija 2007-06-12 iš Wayback Machine projekto.

  

v • a • r **Pietų Amerikos demografijos** 

Argentina | Bolivija | Brazilija | Čilė | Ekvadoras | Gajana | Kolumbija | Paragvajus | Peru | Surinamas | Urugvajus | Venesuela
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| ***Paeonia suffruticosa*** |
| --- |
| Krūminis bijūnas (Paeonia lactiflora)Krūminio bijūno (*Paeonia suffruticosa*) žiedas |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Vėdrynažiedžiai  *( Ranunculidae)* |
| Šeima: | Bijūniniai  *( Paeoniaceae)* |
| Gentis: | Bijūnas  *( Paeonia)* |
| Rūšis: | Krūminis bijūnas  *( Paeonia suffruticosa)* |

 |

**Krūminis bijūnas** (*Paeonia suffruticosa*) - bijūninių (*Paeoniaceae*) šeimos daugiametis puskrūmis arba krūmas. Natūraliai paplitęs Kinijoje, auga miškuose ir pakalnėse. 

Aukštis 1-3 m, lapai dvigubai plunksniški, iki 25 cm ilgio, apatiniai nusvirę – pilkai žali, viršutiniai – tamsiai žali. Lietuvoje žydi gegužės pabaigoje–birželio pradžioje. Žiedai kvapūs, auga po vieną stiebo viršūnėse. Žiedai stambūs (iki 25 cm skersmens), įvairių spalvų. Dažniausiai – balti, rausvi, rausvi su melsva dėme prie pagrindo ir raudoni.
**Imperatyvinis mandatas** (lot. *imperativus* – liepiamasis, įsakomasis) – renkamojo vietinės, regioninės ar valstybinės atstovaujamosios valdžios organo deputato mandatas su apribojimais, numatančiais deputato atsakomybę už savo veiksmus ir duotus pažadus rinkėjams.

Įgaliojimai
-----------

Imperatyvinis mandatas suteikiamas prieš rinkimus į atstovaujamąjį organą deleguojamam asmeniui ar asmenų grupei su priesakais kelti mandate nurodytus klausimus ar spręsti numatytus uždavinius. Imperatyvinis mandatas nesuteikia galimybės balsuoti slaptai. Imperatyvinis mandatas supaprastina deputato atšaukimo iš parlamento mechanizmą – galioja atšaukimo teisė.

Vienas pirmųjų imperatyvinį mandatą taikė Abiejų Tautų Respublikos Seimas, kurio atstovai įgaliojimus gaudavo bajorų seimeliuose, kurijose ar kitose atstovus į Seimą turinčiose teisę deleguoti institucijose. 

Imperatyvinis mandatas būdingas autoritarinėms valstybėms, buvo taikomas tarybinio bloko šalyse (TSRS, Čekoslovakija, Vengrija). Tik Lenkija, Rumunija ir Jugoslavija netaikė imperatyvinio mandato pilna apimtimi - ten galėjo būti ir slaptas balsavimas. Demokratinėse valstybėse imperatyvinio mandato nėra, nes tai prieštarauja visuotinio atstovavimo principams. Išimtis yra Bundesrato deputato imperatyvinis mandatas, nes Bundesratas formuojamas ne visuotiniais rinkimais, jo narius skiria žemių vyriausybės bei parlamentai ir jie atstovauja žemių interesams. Iš dalies imperatyvines nuostatas prisiima kai kurių valstybių aukštųjų parlamento rūmų atstovai – senatoriai, atstovaujantys ne visus rinkėjus, o savo rinkiminę administracinę teritoriją.

Šaltiniai
---------

1. ↑  Lauras Bielinis. *Imperatyvinis mandatas*. Visuotinė lietuvių enciklopedija, T. VIII (Imhof-Junusas). – Vilnius: Mokslo ir enciklopedijų leidybos institutas, 2005. 12 psl.